Legal Document

Category: 205

Text:
113. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 260669/729 της 1 Φεβρ./1 Μαρτ.  1978 (ΦΕΚ Β΄ 171) Περί υλικού και είδους συσκευασίας των γεωργικών φαρμάκων 1ης και 11ης κατηγορίας τοξικότητας σε υγρή μορφή. Έχοντας υπόψη: 1.Τις διατάξεις της παραγράφου ιδ του άρθρου 14 και του άρθρου 32 του Νόμου 721/1977 «περί εγκρίσεως κυκλοφορίας και ελέγχου των γεωργικών φαρμάκων, ως και ρυθμίσεως συναφών θεμάτων». 2.Το Β.Δ. 10/30-12-67 «περί καθορισμού πινάκων τοξικότητος και υποχρεωτικής κυκλοφορίας των γεωργικών φαρμάκων εις εγκεκριμένην συσκευασίαν». 3.Τις αποφάσεις του Υπουργείου Γεωργίας αριθ. 369481/7451/27/9/77 με θέμα «Τοξικολογική κατάταξις γεωργικών φαρμάκων» και αριθ.360045/ 4025/20-5-77 με θέμα «Είδος συσκευασίας ορισμένων γεωργικών φαρμάκων». 4.Τη γνωμοδότηση αριθ. 3 της 1ης Συνεδριάσεως έτους 1978/19ης Ιανουαρίου του Α.ΣΥ .ΓΕ.Φ., αποφασίζουμε: 1.Μέχρι της χορηγήσεως της βάσει του Ν. 721/1977 εγκρίσεως κυκλοφορίας για κάθε ένα γεωργικά φάρμακα: α)Ορίζουμε ότι, όσον αφορά στα υλικά και το είδος συσκευασίας των γεωργικών φαρμάκων 1ης και 11ης   κατηγορίας τοξικότητος σε υγρή μορφή, επαναφέρεται σε ισχύ η σχετική παραγρ. 3 του άρθρου 3 του Β.Δ. 10/1967, η οποία έχει ως εξής: «Τα ανήκοντα εις τας 1ην και 11ην κατηγορία τοξικότητος γεωργικά φάρμακα υπό υγράν μορφήν θα φέρωνται εις δοχεία υάλινα ή κατάλληλα πλαστικά ή μεταλλικά μετά προσθέτου (εσωτερικού) πώματος ασφαλείας. Έκαστον δοχείον υαλίνης συσκευασίας των 1ης κατηγορίας υγρών φαρμάκων, θα φέρηται απαραιτήτως εντός δευτέρας συσκευασίας εκ χαρτονοκυτίου». β)Αναστέλλουμε την ισχύ της παραγρ. 5 της αριθ. 369481/7451/27-9-76 αποφάσεώς μας και της παραγρ.1 της αριθ.360045/4025/20-5-77 αποφάσεώς μας που αναφέρονται στο υλικό και το είδος συσκευασίας των γεωργικών φαρμάκων 1ης και 11ης κατηγορίας τοξικότητας σε υγρή μορφή. 2.Η ισχύς της αποφάσεως αυτής αρχίζει από τη δημοσίευσή της στην Εφημερίδα της Κυβερνήσεως. Η απόφαση αυτή να δημοσιευθεί στην Εφημερίδα της Κυβερνήσεως. (Αντί για τη σελ. 410,653) Σελ. 410,653(α) Τεύχος 1453 Σελ. 35 ΄Αμυνα κατά των ασθενειών των φυτών 16.Ε.β.112-113